《尉迟杯·江亭修禊未至，分韵得黛字》
清代·夏孙桐

疏杨外。渐日暖、薄翠生新霭。愔愔水曲尘香，还聚西园冠盖。

题襟郑重，留几个、贞元旧人在。笑孤怀、负了东风，等閒难避吟债。

追念往迹登临，寻亭畔旧痕，藓薜犹带。倦芍愁兰俱非昔，争怪我、看花意怠。

空斋对、清尊酒祓，又谁信、王城春似海。只斜阳、恋著遥岑，怨蛾仍扫眉黛。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。